rlitschk/wikidir huggingface dataset:
Korl Biegemann (börgerlich Naam Karl Ulrich Volkshausen; * 6. Februar 1854 op Volksen; † 14. Januar 1937 in Schötmar) weer en plattdüütschen Schriever. Volksen is 1854 as Söhn vun’n Amtsmeier Friedrich Philipp Volkhausen un sien Ehefru Henriette Wilhelmine, borene Falkmann op dat Goot Volksen in Lippe boren. He güng in Retzen op de Volksschool, vun 1864 bet 1872 op Gymnasium in Deppelt. He hett in Würzborg, Göttingen un Leipzig studeert un sien Dokter maakt. He weer denn Dokter un later Medizinalraat in Deppelt. He weer blangenbi ok de Baas op’n Amtsmeierhoff Volksen. Ünner sien Schrieversnaam Korl Biegemann hett he op Plattdüütsch Riemels schreven, de sik vör allen mit de Landschop in Lippe befaten deen. Na Biegemann sünd in Iufeln, Lemge, Lage, Ankiusen un Schieder Straten Korl-Biegemann-Straat nöömt worrn. List vun plattdüütschen Schrievers Twisken Biege un Weern. H. Hinrichs, Deppelt 1900 Plattdeutsche in Lippe gang und gebe Redensarten. Meyer, Deppelt 1919 Late Sommer. Meyer, Deppelt 1923 Dat leste Blatt. Meyer, Deppelt 1925 Iut Deppelts äolen Dagen. Meyer, Deppelt 1929 Korl Biegemann in de Datenbank Die niederdeutsche Literatur (hoogdüütsch)
De Senat Wedemeier I weer in’t Amt vun’n 18. September 1985 bit to’n 15. Oktober 1987 as Bremer Senat un as Lannsregeern vun Bremen. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
De Senat Wedemeier II weer in’t Amt vun’n 15. Oktober 1987 bit to’n 11. Dezember 1991 as Bremer Senat un as Landsregeern vun Bremen. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
Doris Kunstmann (* 22. Oktober 1944 in Hamborg) is en düütsche Schauspelerin. Kunstmann is de Dochter vun de Schauspelerin un Grafikerin Erika Kunstmann un Produzent Georg Thiess. Se is bi hör Grootöllern upwussen un hett dornah en Internat in Sankt Peter-Ording besöcht. Se hett sück al fröh för de Schauspeleree intresseert un as se hör Middelschoolafsluss kregen harr, hett se sück up de Raat vun de Schauspeler Joseph Offenbach henn in Hamborg to’n Schauspeler utbilden laaten. Eerst Böhnenuptreden harr se 1962 an dat Hamborger Junge Theater, een Johr later debüteer se up de Lienwand mit en Nebenrull in „Sie fanden ihren Weg“. De Dörbröök as anerkannt Filmschauspelerin keem aber eerst 1968 as Nora in Ugo Liberatores „Das Geschlecht der Engel“, worut en enge Früendschap mit den italienschen Speelbass wurr. Mit hüm hett se denn ok noch de Films „Bora Bora“ (1968) und „Lovemaker“ (1969) dreiht. Torüch in Düütschland hett Alfred Vohrer hör as Irene Waldegg in sien Simmel-Adaption „Und Jimmy ging zum Regenbogen“ (1971) besett. Twee Johr later weer se neben Harald Leipnitz noch mal ünner Alfred Vohrer in de Simmel-Film „Alle Menschen werden Brüder“ to seen. Dornah keemen ganz verscheeden Rullen in internatschonal Kinopruduktschonen. För de letzte Johren sünd
Willow is en Fantasy-Film ut dat Johr 1988. De Geschicht för den Film hett George Lucas schreven, Bob Dolman schreev dat Dreihbook. Na en Prophezeien warrt de böse Königin Bavmorda een Dag vun en Fro vun’n Throon stött. Üm dat to hinnern, gifft se Befehl, all nee’ boren Deerns, de en sünner’t Mol hett ümtobringen. De Plan geiht nich op, as de lütte Elora-Danan in Sekerheit bröcht warrt, bevör Bavmorda ehr Ritual maken kann. Dat Kind warrt vun den Nelwyn (en Dwargvolk) Willow funnen, de en groten Töverer warrn will. Nadem Willows Dörp vun Monsters angrepen warrt, de dat Kind söken doot, kriggt Willow den Opdrag, ehr na de Daikinis (de Minschen) to bringen. Dat geiht man nich ganz so eenfach vör sik, as se sik dat toeerst dacht hebbt. Woll findt he den Krieger Madmartigan, den he dat Kind anvertroen deit, de aver lett sik dat gau wedder afluchsen, wat Willow spitz kriggt. Vun de Fee Cherlindrea kriggt he den Opdrag, toeerst de Töversche Fin Raziel to finnen un Elora-Danan denn in de Borg Tir Asleen in Sekerheit to bringen. Tohopen mit Madmartigan un de twee Brownies Rool un Franjean maakt Willow sik op den gefährlichen Weg. Dorbi hollt
Löw betekent Löw, en Beteken för den eersten Henkershelpsmann. Löw oder Loew is de Familiennaam von Emanuel Löw (1834–1908), Swiezer Politiker, Friedrich Loew (1809–1881), düütschen Politiker, Friedrich von Löw (1861–1946), öösterriekschen Generaalmajor, Friedrich Loew (1920–2018), düütschen Neurochirurg, Friedrich W. Loew (1930–2010), düütschen Hotelier, Gerhard Loew, düütsch Theatermaker, Harald Löw (* 1936), öösterrieksch Maler, Hermann Loew (Friedrich Hermann Loew; 1807–1879), düütschen Entomoloog, Holger Loew (* 1978), düütsch Radrennfohrer, Joachim Löw (* 1960), düütsch Footballspeler un -trainer, Johann Franz Loew vun Erlsfeld (1648–1725), böhmsch Dokter un Musiker, Johann Joseph Ignaz Loew vun Erlsfeld (1673–1713), böhmsch Jurist un Universitätsrekter, Judah Löw (1525–1609), Rabbiner in Prag, Jürg Löw (* 1946), Swiezer Schauspeler un Synchroonsnacker, Konrad Löw (* 1931), düütsch Politoloog, Marcus Loew (1870–1927), US-amerikaansch Kinoünnernehmer, Maria Theresia Löw (1809–1855), düütsch Sopranistin un Harpspelerin, Moses Max Löw (1857–?), öösterrieksch Architekt, Oskar Loew (1844–1941), düütsch Chemiker, Peter Loew (1931–2012), düütschen Maler, Peter Löw (* 1941), düütschen Schriever, Peter Löw (* 1960), düütschen Ünnernehmer, Peter Oliver Loew (* 1967), düütschen Historiker un Översetter, Raimund Löw (* 1951), öösterrieksch Historiker un Journalist, Reinhard Löw (* 1949), düütsch Naturwetenschopper un Philosoof, Victor Löw (* 1962), nedderlandsch Schauspeler, Zsolt Lőw (* 1979), ungaarsch Footballspeler. Disse Siet is över en mehrdüdigen
De Kameramann oder de Kamerafro is en Beroop in’t Filmgewarf. Dat is de Person, de bi en Filmprodukschoon dat Seggen un de Verantwoorten för de Bildgestalten hett. In de Fröhtiet vun’t Kino weern de Filmphotograph un de Kameraoperater de eenzigen Lüüd, de an en Filmkamera rümhanteeret hebbt. Mit de Tiet sünd aver de Funkschonen un Möglichkeiten vun de Kino-Kamera dör de technischen Entwickeln jümmer komplizerter worrn, so dat vundaag an de Steed vun een Loopbildphotographen nu en heel Kamerakru an’t Wark is. Dorbi gifft dat ünnerscheedliche spezialiseerte Lüüd, de verscheden Opgavenun Funkschonen utfüllen doot. In’n Ümgangssnack warrt de Kameramann faken glieksett mit den Baas vun en Kamerakru, man, de hüütige Beteken „Kamera“ seggt över den Beroop vun en lichtsettend Kameramann, wat also de Person is, de för de Filmfotografie verantwoortlich is, nix ut. De bildgestaltend Kameramann warrt in’t Engelsche director of photography, in’t Franzöösche directeur de la photo, in’t Italieensch diretore della fotografia un in’t Portugeesch diretor fotografico nöömt, wat all’ns översett warrn kann as „Fotograafsch Leiter“. In’t Düütsche warrt jümmer mehr ok de Begreep Bildgestalter bruukt. In de USA folgt em na ünnen hen in de Hierarchie de Kameraoperater op („Swenker“, in’t Engelsche ok camera operator), denn de eerste
De Senat Wedemeier III weer in't Amt as Bremer Senat un Lannsregeern vun Bremen vun'n 11. Dezember 1991 bit to'n 4. Juli 1995. He weer tohopensett ut Liddmaten vun de dree Parteien vun de „Ampelkoalitschoon“ ut SPD, Bündnis 9ß/De Grönen un FDP. De Senat is in'n Februar 1995 ut'neenbraken. Dormols harrn sik de Grönen un de FDP in'e Klatten vunwegen de Politik vun Stadtentwickeln un vunwegen de Fraag, wo dat Land för bruukt weern scholl. Dor hett dat denn de so nömmte „Piepmatzaffär“ üm geven. Düssen Naam kreeg de Sake, wiel dat Umweltressort dat Bedrievenrebeet „Hemelner Masch“ bi de EU as Vagelschuulrebeet anmellt harr, ohn den Koalitschoonspartner FDP dor üm to fragen. De FDP weer för dat Weertschupsressort tostännig un harr plaant, dat Bedrievenrebeet duchtig för de Weertschup to bruken. Dat Amt vun'n stellvertredend Präsidenten vun'n Senat un tweeten Börgermeester is na den 24. Februar nich wedder besett wurrn. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier
Cottbus (Neddersorbsch Chóśebuz, Böversorbsch Choćebuz) is en Stadt in’n Oosten vun Düütschland. De Naam Cottbus leid sück af ut de slawoonsch oder wendisch Naam "Chójśkebukti", wat sovöl heet as "muie Hüüs". Se is nah de Landshööftstadt Potsdam de tweetgröttste Stadt vun Brannenborg. Cottbus hett den Status vun en kreisfree Stadt un höört to de veer Böverzentren vun Brannenborg. Dor gifft dat blots en lütten wendisch Minnerheet (ruch weg 1% vun de Bevölkerung), se gellt aber as dat politische un kulturelle Zentrum vun de Wenden in de Nedderlausitz. Siet 1976 is Cottbus en Grootstadt mit mehr as 100.000 Inwahner. De Stadt is en Deenstleistungs-, Wetenschaps- un Verwaltenszentrum. Dat Stadtrebeet vun Cottbus is in 19 Stadtdeelen upgledert. De angegeben Inwahnertall betreckt sück up den 31. März 2007. Utgahnd vun dat Stadtzentrum handelt sück dat um folgend Stadtdeelen: (1) Mitte (Srjejź) mit 8.529 Inwahner (2) Neu und Alt Schmellwitz (Chmjelow) mit 15.499 Inwahner (3) Sandow (Žandow) mit 16.477 Einwohnern (4) Spremberger Vorstadt (Grodkojske pśedměsto) mit 13.863 Inwahner (5) Ströbitz (Strobice) mit 13.940 Inwahner (6) Sielow (Žylow) mit 3.592 Inwahner (7) Saspow (Zaspy) mit 693 Inwahner (8) Merzdorf (Žylowk) mit 1.216 Inwahner (9) Dissenchen (Dešank) mit 1.184 Inwahner (10) Branitz (Rogeńc) mit 1.378 Inwahner
João Galego is en Oort in’n Noordoosten vun dat Eiland Boa Vista in de Republiek Kap Verde. João Galego is en teemlich lütt un eenfach Dörp in de Neeg vun Fundo Figueiras un Cabeço dos Tarafes ruchweg 30 km wiet weg vun de Hööftstadt vun’t Eiland, Sal Rei. De dree lütten Öörd warrt tomeist tohopen faat ünner den Begreep Norte – wietere Öörd gifft dat in de negere Ümgegend nich. Dat Dörp liggt an de Straat, de vun Norte na Sal Rei föhrt. De Oortschap liggt in’t wööstordige Klima vun Boa Vista un krigg dorüm blots wenig Nedderslag in’t Johr. Dat gifft aver ok Johren, wo dat nich eenmol regent. Ackerbo oder Veehtucht is dorüm meist gor nich to finnen, blots man en beten Aaft un ’n beten Rindveeh. Versorgt warrt de Oort mehrstendeels ut de annern Rebeden vun de Republiek. De Gegend üm João Galego is tomeist Wööst, dat in’n Daalrebeet liggt mit högeret Land na’n Westen un na’n Noorden un eenige Bulten un lütte Bargens in’n Süüden. De Koordinaten sünd 16°09’ N un 22°45’ W. Dat Dörp höört to de pulterigsten vun’t Eiland. De meisten Hüüs sünd ut Zement un Steen boot, man, enige bestaht ok blots ut
Eurydome (ok Jupiter XXXII) is en vun de lütten Maanden vun den Planet Jupiter. Opdeckt weer de an’n 9. Dezember 2001 vun en Koppel vun US-amerikaansche Astronomen an de University of Hawaii ünner dat Regeer vun Scott S. Sheppard. De vörlöpige Beteken vun den Maand weer S/2001 J 4. Nöömt is de Maand nu na Eurydome, de een vun de Chariten in de greekschen Mythologie is. De Maand kreist op en Ümloopbahn mit en middleren Afstand vun 22.865.000 km üm den Jupiter un bruukt dorför ungefähr 717 Daag un 7 Stünnen. De Bahn hett en Exzentrizität von 0,276 un is üm 150,3° gegen den Äquater vun den Jupiter neegt. De Bewegen vun den Maand warrt dorüm as retrograad ansehn, dat bedüüt, dat sik Eurydome gegen de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn sünd wat liekers as ok de Bahnen vun annere Maanden. De warrt dorüm tohopenfaat to de Pasiphae-Grupp, nöömt na den gröttsten Maand dorvun. Eurydome is mit en middleren Dörmeter vun blots 3 km en vun de ganz lütten Maanden. De Böverflach wiest en Albedo vun blots 0,04 op – dat heet, dat blots 4 % vun dat infallend Licht
De Crips sünd en vun de groten US-amerikaanschen Gangs. Se sünd an un for sik tohuse in Los Angeles in Kalifornien. De beiden annern groten Gangs sünd de Bloods un de Mara salvatrucha. Hüdigendags sünd de Crip-Gangs ok in annere Länner to finnen, as in Süüdafrika un in de Nedderlannen. In Los Angeles deelt se sik noch mol in allerhand Ünnergruppen up un hefft den Drogenmarkt in düsse Stadt, tohopen mit de Bloods, in de Hand. Man midderwielen sünd ok annere Gangs upkamen, besunners latienamerikaansche. De Crips sünd unbannig brutal un regelmatig gifft dat blödigen Striet mank verscheden Crip-Gangs un twuschen Crips un Bloods. Hüdigendags sitt meist 100 Liddmaten vun de Crips un de Bloods in Kalifornien achter Trallen un tööft up jem ehr Henrichten. Toeerst sünd de Crips en Stratengang ween. Raymond Washington hett jem in de 1960er Johren ünner den Naam „Baby Avenues“ upmaakt. Dat hett nich lang duert, denn is de Gang slankweg grötter wurrn un hett den Naam „Avenues Crips“ kregen. Cribs is Slang un heet so veel as Huus oder Butze. Vun düssen Utdruck kümt nu Crips vun her. Künnig weern kann een jem an jem ehr blaue Kledaasch. Snoop Dogg is en vun jem
Disse Artikel is man blots en Stubben. Du kannst Wikipedia helpen un em verbetern. Venezuela is en Land in Süüdamerika an de Karibikküst. Dat grenzt in' Süden an Brasilien, in' Westen an Kolumbien un in' Osten an Guyana. Dor leevt bi 27.483.000 Inwahners in. Üm un bi 5 % vun de Inwahners sünd Indianers, dormank de Minnerheit vun bi 5.000 Kariben. De Hööftstadt is Caracas. De Orinoko is mit een Lengt an 2574 km de gröttste un wichtigste Stroom van över 1000 Strömen van dat Land. Dat Land is 1811 unafhängig van Spanien wurrn. Wiktionary: Venezuela – Bedüdensverklaren, Woortherkamen, Synonymen, Översetten Venezuela. Mehr Biller, Videos oder Audiodateien to’t Thema gifft dat bi Wikimedia Commons. Bi’n Wikiborn gifft dat Originalschriften över dat Thema oder vun den Schriever: Venezuela. Länderinformatschonen över Venezuele (Düütsch Butenamt) Regerunge Venezuela (spaansch) Homepage Düütsche Bodeschop Venezuela Claudia Zilla: DOSSIER Innerstaatliche Konflikte – Venezuela. Bundeszentrale für politische Bildung, 1. Oktober 2020, afropen an’n 23. Januar 2021. Länner in Süüdamerika Argentinien | Bolivien | Brasilien | Chile | Ecuador | Guyana | Kolumbien | Paraguay | Peru | Surinam | Uruguay | Venezuela Afhängige Rebeden: Falklandinseln | Franzöösch-Guyana Gregory Wilpert: Venezuela’s New Constitution. In: Venezuelanalysis.com. 27. August 2003, afropen
Swaansch (op Swaansch ლუშნუ ნინ lušnu nin) is ene Spraak, de vun üm un bi 30.000 Minschen in de Region Swanetien in Georgien snackt warrt. Disse Lüüd höört meist all to dat Volk vun de Swanen. De Spraak is Deel vun de süüdkaukaaschen Spraken. Gamkrelidze, Thomas V. u. Givi I. Mačavariani (1982): Sonantensystem und Ablaut in den Kartwelsprachen. (Hoochdüütsch vun Winfried Boeder). Tübingen: Narr. Schmidt, K. H. (1991): Svan. In: The Indigenous Languages of the Caucasus, Bd. 1: The Kartvelian Languages; hrsg. von Alice C. Harris; Delmar (New York): Caravan Books. Swaansch to’n Anhöörn (engelsch, georgsch)
De Klitoris (med.-fachlich Clitoris, latiniseert vun’t ooltgreeksche κλειτορίς, neegreeksch κλειτορίδα „lütten Bult“) is en Geslechtsorgan bi de Fronslüüd, wat dat ok bi all annern Söögdeerten geven deit. De Klitoris besteiht ut Swellkörpergeweev un is dat Gegenstück to’n Penis bi de Mannslüüd. Wiel de Entwickeln in’n Moderlief kamt se beid ut de sülven Anlagen togang. De Klitoris sett sik tohopen ut twee an’n Sittbeenutsnitt (Arcus ischiadicus) fast maakte Swellkörperschenkels (Crura clitoridis; Etl.: Crus clitoridis), de sik to’n Schacht (Corpus clitoridis) vereent. Dat fre’e Enn sett sik wieter foort as de Ekel (Glans clitoridis). De Klitoris bargt bit to ruchweg 8.000 Nerven, dorüm is se ok düchtig fienföhlig. Se warrt dör de doröver liggende Klitorisvörhuut schuult Vun buten sünd blots de Schacht un de bannig fienföhlige Ekel to sehn, de as Deel vun de Puus an de vörderen Ümslagfoolt vun de lütten Schaamlippen leegt un vun de Klitorisvörhuut deelwies oder ok ganz verdeckt warrt. Tohopen maakt dat aver blots ’n Teihntel ut vun de hele Klitoris. As de Klitoris düchtig mit Nervenennen versorgt is, is se bannig fienföhlig för’t Anröhren un licht sexuell antoregen. Dör Stimulatschoon vun de Klitoris künnt de meisten Fronslüüd to’n Orgasmus kamen. Vele Ünnersöken, as to’n Bispeel de
De Internatschonale Organisatschoon för Volkskunst (IOV) sett sik för dat Bewohren vun Volkskultur in. Se is ene Organisatschoon, de nich vun en Regeren afhängt, un arbeidt mit de UNESCO tohoop. Ünner annern schall dör kulturellen Uttuusch dat Verständnis mank de Völker verbetert un to’n Weltfreden bidragen warrn. De Generalsekretär vun de IOV sitt in Andorf in Öösterriek. De IOV is 1979 in Oostrozebeke in Belgien grünnt worrn. 1983 is de IOV Liddmaat vun de UNESCO worrn. Websteed vun de IOV (engelsch)
De Senat Scherf I weer in’t Amt as Bremer Senat un Lannsregeern vun Bremen vun’n 4. Juli 1995 bit to’n 7. Juli 1999. Na dat Ut’eneenfallen vun de Ampelkoalitschoon hett Henning Scherf en Senat ut de Grote Koalitschoon vun CDU un SPD tohopenstellt. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
De Republiek Kolumbien is en Land in den Noordwesten vun Süüdamerika. Dat grenzt in’n Norden an de Karibische See, in’n Osten an Venezuela, in’n Süüdosten an Brasilien, in’n Süden an Peru un Ecuador un in’n Westen an Panama un den Stillen Ozean. In de Vörkolumbiaansche Tied is dat Land dör Indigene Völker bewahnt wurrn. De stunnen up ganz unnerscheedlich Niveau vun Kultur un Organisatschoon. De öllsten Överreste vun minschlich Wahnen sünd um un bi 16.400 Johre oolt. Dor geiht dat um Överreste vun Reedschop bi, de duun bi Girardot funnen wurrn sund. De öllsten Överresten vun Minschen sund 12.500 Johre oolt. Funnen wurrn sund se bi Zipaquirá. Beide Stäen liggt in de tämlich drögen Gemarken vun de Anden. Een geiht dor avers vun ut, dat de warmen un natten Kuntreien um den Amazonas umto un ok de Landstreeken an de karibischen un pazifischen Küsten noch eerder bewahnt wurrn sund, ofschoonst de öllsten Fundstücke dor man eerst bi 9.000 Johre oolt sund. Um de Tied vun 3500 v. Chr. rum sund de inheemschen Völker Jägers un Ackerbo-Nomaden ween un hefft an de Küsten vun de See un vun de Ströme leevt. As de Mais in dat 2. Johrhunnert as en Born
De Senat Scherf II weer in’t Amt vun’n 7. Juli 1999 bit to’n 4. Juli 2003 as Bremer Senat un Lannsregeern vun Bremen. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
De Senat Scherf III weer in't Amt vun'n 4. Juli 2003 bit to'n 7. November 2005 as Bremer Senat un Lannsregeern vun Bremen. Henning Scherf harr sik vörnahmen, midden in düsse Wahlperiood Bott to geven un dat Stüerrad in Jens Böhrnsen siene Hand to leggen. Denn konn Böhrnsen sik na siene Meenung al bi de Wählers bekannt maken un harr gröttere Chancen bi de neegste Wahl. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
David Janssen (* 27. März 1931 in Naponee, Nebraska as David Harold Meyer; † 13. Februar 1980 in Malibu, Kalifornien) weer en US-amerikaansch Filmschauspeler, de besünners dör de Rull as Dr. Richard Kimble bekannt wurrn is. Siene Jöögd verbrooch David Janssen in Hollywood, nahdem sien Moder Berniece Graf, en ehmalge Miss Nebraska, de ok in de Ziegfeld Follies uptreden weer, sück vun sien Vader trennt harr. 1937 hett se Eugene Janssen heiraat, de sien Naam David denn bis sien Start in’t Showgeschäft bruukt hett. Janssen, de eerst Sportler wurrn wull, dat aber wegen en Verletzung upgeven harr, harr 1945 sien eerste Rull in It’s a Pleasure, aber 20th Century Fox leet hüm wiels he afstahn Ohren harr bold weer fallen. He is denn to Universal un kreeg Anfang vun de 1950er-Johren tallriek Rullen. Wirklich bekannt wurr he aber eerst as TV-Star in de Serie Richard Diamond, Private Detective van 1957 un vör allen as Richard Kimble in The Fugitive (Auf der Flucht) (1963–1967). He weer ok dornah noch in tallriek Feernsehrullen to seehn, t. B. in de Kultserie Harry O (1974–1978) oder in Colorado Saga (1978). Janssens Partnerin weer van 1958 bit to de Scheedung 1973 Ellie Graham. Af 1975
De Republik vun Ecuador is een Staat in Süüdamerika. De Hööftstadt is Quito. Ecuador grenzt an Kolumbien un Peru. Dat Land liggt an den Pazifik mank 1° 30' n.Br. un 5° 00 s.Br. un mank 75° 15' un 81° 00' w.L. Üm un bi 1.000 km westlich vun dat faste Land liggt in den Ozean de Galapagos-Inseln up glieke Breede mank 89° 15' un 91° 40' w.L. Dat Land is 283.560 km² groot un dor leevt üm un bi 13.213.000 Minschen. De Gemarken vun dat hüdige Ecuador sünd in de Tied vör den Kolonialismus vun en Reeg vun indigene Kulturen besiedelt wurrn. To'n Deel hungen de vun'anner af. An't Enn vun dat 15. Johrhunnert hefft de Inka dat ganze Land erovert, man al an'n Anfang vun dat 16. Johrhunnert sünd de Spaniers kamen un hefft jem unnerkregen. In de Tied, as Spanien Kolonialmacht weer, is in de Kuntreien vun dat hüdige Ecuador de Real Audiencia de Quito ween. Unner Simón Bolívar un Antonio José de Sucre hett dat Land sik 1821 vun Spanien los maakt. Bit 1830 hett dat denn to de Gran Columbia tohöört. As dat achternah sien egenstännig sien Weg wieter gahn is, hett dat jummerlos bit up
Eukelade (ok Jupiter XLVII) is en vun de lütten Maanden wieter buten vun den Planeten Jupiter. Opdeckt weer Eukelade an’n 5. Februar 2003 dör en Koppel vun Astronomen ünner dat Regeer vun S. Sheppard. Toeerst weer he S/2003 J 1 nöömt, later denn hett he sien offiziellen Naam na Eukelade, een vun de Musen un Dochter vun Zeus ut de greekschen Mythologie, kregen. Eukelade löpt in en middleren Afstand von 23.661.000 km üm den Jupiter un bruukt dorför 746 Daag un 10 Stünnen. De Maandbahn hett en Exzentrizität vun 0,272 un wiekt dormit bannig vun en Kreis af. De Bahn is butendem üm 165,5° gegen den Jupiter-Äquater neegt. Dormit löpt Eukelade retrograd, also gegen den Dreihsinn vun’n Jupiter, üm den Planeten. Vun wegen disse Bahnegenschoppen warrt de Maand to de Carme-Grupp rekent, de na denn Jupiter-Maand Carme nöömt is. Dat is de gröttste ut de Koppel. De Dörmeter vun Eukelade is üm un bi 4 km, he is also bannig lütt. De Dicht warrt op 2,6 g/cm³ schätzt. Man nimmt an, dat de Maand vör allen ut Silikat-Steen besteiht. Eukelade is ok bannig düster. De Bavenflach reflektiert blots 4 % vun dat infallend Sünnlicht torüch. Man seggt, he hett en